[{"text_idx": "#000001", "text": "Ekskurso lau\u0306 spuroj de Zamenhof"}, {"text_idx": "#000003", "text": "Magiaj lokoj en la Praarbaro Bia\u0142owiez\u0307a \u2013 ekskurso la 11-an de dec. 2022"}, {"text_idx": "#000004", "text": "Kadre de la 23-aj Bjalistokaj Zamenhof-Tagoj ni invitas vin ekskursi al la Praarbaro de Bia\u0142owiez\u0307a, kiu protektas la lastan naturan arbaron de la eu\u0306ropa ebenaj\u0302o. La plej valoran parton de la Praarbaro oni protektas kadre de la Nacia Parko de Bia\u0142owiez\u0307a, kreita en 1932 kaj aldonita al la listo de Unesko en 1979."}, {"text_idx": "#000005", "text": "Forveturo la 11-an de decembro 2022 /dimanc\u0302o/ je 7.30.\nKolektig\u0302o antau\u0306 la sidejo de BES, str. Pie\u0328kna 3 en Bjalistoko"}, {"text_idx": "#000009", "text": "Halto rande de la Praarbaro, kie kreskas pli ol 300 jarojn ag\u0302a kverko Dunin \u2013 Eu\u0306ropa Arbo de la Jaro 2022."}, {"text_idx": "#000010", "text": "Vizito en la praarbara loko Krynoczka kun mirakla fonto kaj ligna preg\u0302ejo s-taj fratoj Makabeoj el la 19-a jc. Lau\u0306 rakonto en tiu loko monah\u0302oj kas\u0302ig\u0302is kontrau\u0306 tatara atako. Nun la preg\u0302ejo estas la celo de ortodoksa pilgrimado (2-kilometra promenado)."}, {"text_idx": "#000011", "text": "Halto c\u0302e la monumento al Bizono (kopio el 1860) en la setlejo Zwierzyniec, iama sidejo de la cara c\u0302asestro kaj mastrumanto de la bestejo."}, {"text_idx": "#000012", "text": "Veturo al la Demonstra Rezervejo de Bizonoj. Tie ni renkontos la reg\u0302ojn de la praarbaro \u2013 eu\u0306ropajn bizonojn, kaj krome \u2013 alkojn, lupojn, cervojn, kapreolojn, aprojn kaj konikojn (1,5-kilometra promenado tra la rezervejo)."}, {"text_idx": "#000014", "text": "Promenado tra la vilag\u0302o Bia\u0142owiez\u0307a meze de la Praarbaro Bia\u0142owiez\u0307a; rekreita cara stacidomo, masonita ortodoksa preg\u0302ejo s-ta Nikolao el la 19-a jc; tagmang\u0302o."}, {"text_idx": "#000015", "text": "Revenvoje ni haltos en Hajno\u0301wka por vidi la eksterordinaran ortodoksan preg\u0302ejon s-ta Triunuo konstruitan lau\u0306 projekto de Aleksander Grygorowicz el Poznano."}, {"text_idx": "#000016", "text": "Reveno al Bjalistoko c\u0302. 18.00."}, {"text_idx": "#000019", "text": "Por alig\u0302i bv. plenigi la alig\u0302ilon de la Zamenhof-Tagoj g\u0302is la 6-a de decembro."}, {"text_idx": "#000022", "text": "ViPE-trejnado en Tuluzo \u2013 prezento"}]